12. juunil esitas Aino Aasamäe hagejana Tallinna Ringkonnakohtule apellatsioonikaebuse, millega vaidlustab Pärnu kohtuotsuse täies ulatuses. Lisaks sellele on Aino Aasamäe otsustanud õigusemõistmises minna lõpuni ja taotleda ka teise poole majast tagasisaamist. Ta on veendunud, et alates Drosida Kunderist on koostöös vene repressivorgani töötajate Karpuskini, Nazarovi ja teiste okupatsiooni käsilaste abil tema  isaga käitutud vääritult. Täitevkomitee esimehed Lombak ja Hallmägi aga jätkasid teadlikult õiguslikke norme eiravat tegevust, mida tõendavad mitmed arhiivimaterjalid. Mitte parem polnud ka Eesti Vabariigi taastatud institutsioonide tegevus (tegevusetus) - vaatamata sellele, et õiguse jaluleseadmist ei takistanud enam okupatsioonivõimu esindajad.